**Pályázati felhívás**

Bátaszék Város Önkormányzatának Képviselő-testülete pályázatot ír ki a területi ellátási kötelezettséggel működő IV. háziorvosi körzet feladatainak vállalkozási formában való ellátására.

Munkakör és munkahely megnevezése:

Bátaszék Város Önkormányzata Képviselő-testületének az egészségügyi alapellátás körzeteinek meghatározásáról szóló 26/2016. (XII. 19.) önk.-i rendelete 1. mellékletében meghatározott IV. háziorvosi körzethez tartozó lakosság ellátása a Bátaszék, Kossuth u. 54. szám alatti rendelőben.

A tevékenység végzésének formája: területi ellátási szerződés mellett vállalkozóként.

Pályázati feltételek:

- büntetlen előélet

- az önálló orvosi tevékenységekről szóló 2000. évi II. törvényben, e törvény végrehajtásáról szóló 313/2011. (XII. 23.) Korm. rendeletben, valamint a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendeletben előírt képesítés és egyéb feltételek megléte

- Magyar Orvosi Kamarai tagság

Pályázathoz csatolni kell:

- szakirányú végzettséget, képzettséget igazoló okirat másolatát,

- részletes szakmai önéletrajzot,

- 3 hónapnál nem régebbi hatósági erkölcsi bizonyítványt,

- Magyar Orvosi Kamarai tagság igazolása,

- az Országos Kórházi Főigazgatóság által vezetett működési nyilvántartásba való felvétel (aktív státusz) igazolása,

- egészségügyi vállalkozás meglétét igazoló dokumentumok,

- a pályázó hozzájárulását ahhoz, hogy a pályázati eljárásban résztvevők a pályázati anyagot megismerhetik,

- a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,

 - nyilatkozatot arról, hogy a pályázatát a képviselő-testület nyilvános vagy zárt ülésen tárgyalja.

Pályázat benyújtásának módja: postai úton vagy személyesen az alábbi címre kell benyújtani: Bátaszék Város Önkormányzata 7140 Bátaszék, Szabadság u. 4. (a borítékon feltüntetve: „háziorvosi pályázat”)

Egyéb információk:

- A praxis működtetési jogát az önkormányzat térítésmentesen adja át a szükséges szerződések megkötése alapján.

- A nyertes pályázónak a felnőtt háziorvosi ügyeleti ellátásában részt kell vennie.

- A praxis 2020. december 6. napjától betöltetlen.

- A körzethez tartozó ellátottak száma a 2020. december 31-i lakosságszám alapján 1668 fő.

- Bátaszék Város Önkormányzatának Képviselő- testülete fenntartja magának a jogot, hogy a pályázati eljárást eredménytelennek, illetve érvénytelennek nyilvánítsa.

 - A pályázat benyújtásának határideje: folyamatos, legkésőbb a körzet betöltésére vonatkozó döntés meghozataláig.

- Elbírálási határidő: 60 napon belül

 - A munkakör betölthető: a feladat-ellátási szerződés megkötését követően, az egészségügyi tevékenység folytatására vonatkozó praxisengedély alapján, a Nemzeti Egészségbiztosítási Alapkezelővel kötött finanszírozási szerződés hatályba lépését követően.

- További információ kérhető: Kondriczné dr. Varga Erzsébettől a 74/591-918-as telefonszámon.